#### Има ли изискване за предоставяне на PCR тест за влизане в Турция и влизане в България?


 Всички, желаещи да преминат през сухопътните, морски и летищни ГКПП на Турция, следва да представят:  
- отрицателен PCR тест за SARS-Cov-2 не по-стар от 72 часа, или  
- бърз антигенен тест не по-стар от 48 часа, или  
- сертификат за ваксинация срещу COVID-19, ако са изминали не по-малко от 14 дни от завършване на ваксинацията, или  
- официален документ, издаден от компетентна институция, че са преболедували COVID-19 в рамките на последните 6 месеца преди влизане в страната.  
  
Документите за негативен PCR тест и бърз антигенен тест, следва да съдържат датата и часа на изследването за COVID-19, имената и паспортните данни на лицето, данни за лабораторията извършила изследването, вкл. оригинален печат, доказателство за платена такса за изследването (касова бележка или фактура).  
  
Влизащите на територията на Турция, могат да бъдат допълнително тествани на случаен принцип на граничните пунктове. В случай, че резултатът от този тест е положителен, ще бъдат карантинирани за 10 дни в посоченото от тях място на настаняване. Пътниците, при които е установен индийският вариант на COVID-19 - В.1.617, ще бъдат карантинирани за 14 дни. Освобождаване от карантина е възможно след отрицателен резултат от тест за COVID-19 на 10-тия/съответно 14-тия ден.  
  
При връщане в България от Турция трябва да се предостави един от следните документи:  
- Документ за завършена ваксинационна схема срещу COVID-19. За завършена ваксинационна схема се приема поставянето на съответен брой дози от ваксини срещу COVID-19, посочени в приложение към заповедта, и изтичането на 14-дневен период, след поставяне на последната доза;  
- Документ, показващ положителен резултат от проведено изследване по метода на полимеразна верижна реакция (PCR) или бърз антигенен тест за COVID-19 - за лицата, преболедували от COVID-19 за периода от 15-тия до 180-тия ден, считано от датата на проведеното изследване, вписана в документа.  
- След влизане в България до 24 часа трябва да бъде направен PCR тест за отпадане на поставената карантина.  
  
Рапсоди Травел България има подписан договор с Лаборатория "Рамус", всички клиенти могат да се възползват от префенренциална цена на теста- 60лв/ тест.  


 